Google opdaterer Chromecast med Google TV

Google har netop udsendt årets første firmwareopdatering til Chromecast med Google TV. Enheden kom til salg herhjemme i slutningen af juni måned.

Ifølge de officielle noter, indeholder opdateringen tre primære rettelser:

Platformsforbedringer til at hjælpe visse apps med HDR 4K-videoafspilning og DRM-videoafspilning.

Øvrige fejlrettelser og ydeevneforbedringer.

Øvrige forbedringer til Wi-Fi/Bluetooth.

Hertil skal det siges, at jeg har benyttet Chromecast med Google TV i mere end en måned (anmeldelse kommer snart), og jeg har ikke oplevet problemer på enheden. Overhovedet.

Mange har ventet på, at enheden ville blive opdateret til Andrioid 12, men det er altså ikke tilfældet. Efter opdatering kører Chromecast med Google TV fortsat på Android 10.

Enheden har løbende fået flere forbedringer uden om de “store” firmwareopdateringspakker:

Google TV har fået personlige profiler.

Opdateringen burde blive installeret automatisk. Men du kan hjælpe den på vej ved at gå ind i Indstillinger –> System –> Om –> Systemopdatering.

Den nye enhed adskiller sig markant fra de ældre Chromecast-enheder, idet man ikke længere behøver en mobiltelefon eller tablet for at skubbe indhold over på tv’et. Den er nemlig udrustet med Google TV-software, så der kan installeres og afvikles apps direkte fra enheden. Den har også fjernbetjening – og minder altså mere om Apple TV end om de gamle Chromecast.

Donglen kommer med følgende apps præinstalleret herhjemme: YouTube, Netflix, Disney+, Viaplay, DRTV, YouSee, Prime Video, HBO Max, Apple TV og Discovery+.

Google opdaterer Chromecast med Google TV